সামনের নির্বাচনের পর সরকার গঠনের জন্য আওয়ামী লীগ আপনার দলের সমর্থন চাইলে আপনার অবস্থান কি হবে- এ প্রশ্নের জবাবে বি. চৌধুরী বলেন, ১৪ দলীয় সরকারের সামগ্রিক ব্যর্থতার পর আমাদের অনেক কিছুই ভাবতে হচ্ছে। শেষ পর্যন্ত আমরা জনগণের সঙ্গেই থাকবো। চারদলীয় জোটে বিকল্পধারার শরিক না হওয়ার কারণ জানতে চাইলে তিনি বলেন, সময় ফুরিয়ে যায়নি। অপেক্ষা করুন। কখন কোন পর্যায়ে জোটে যোগ দেয়ার কথা ভাবছেন? শেখ হাসিনা ও খালেদা জিয়ার সঙ্গে আলোচনা কোন পর্যায়ে রয়েছে? এসব প্রশ্নের জবাব এড়িয়ে তিনি বলেন, সময় আছে- দেখুন। আপনি প্রেসিডেন্ট থাকাকালে বিএনপি’র সঙ্গে কি নিয়ে দ্বন্দ্ব হয়েছিল? প্রেসিডেন্টের পদ ছেড়েছেন কেন? এসব প্রশ্নের উত্তরে বি. চৌধুরী বলেন, বড় কাহিনী ছিল। প্রয়োজনে প্রকাশ করবো।